open-index/open-wikipedia-markdown huggingface dataset:
Amtsinspektør

**Amtsinspektører** var en stilling som ble opprettet ved folkeskoleloven av 1889. Det ble da anledning til å ansette amtssinpektører i hver amtskommune (fylkeskommune fra 1919). Amtsinspektørene skulle hjelpe amtsskolestyret i tilsynsoppgavene på skolefeltet. Amtsinspektørene skiftet navn til **fylkesinspektører** i 1919. Ordningen med fylkesinspektører ble tatt bort ved folkeskoleloven av 1959.

## Historie
Ved *Lov om Folkeskolen paa Landet* av 26. juni 1889 ble det opprettet amtsskolestyrer i hvert amt. Amtsskolestyrene skulle ivareta amtets oppgaver på skolefeltet, deriblant avgi forslag til bruk av  amtsskolekassens midler og føre tilsyn med amtets folkeskoler og fortsettelsesskoler. Til å hjelpe seg med tilsynsoppgavene kunne amtsskolestyret ansette en amtsinspektør og fastsette dennes oppgaver (§ 70). Amtsinspektørene skulle rapportere om sin virksomhet til amtsskolestyrene. I 1919 skiftet amtsskoleinspektørene navn til fylkesinspektører.

Ordningen med fylkesinspektør var ikke obligatorisk, og det var ikke mange fylker som opprettet disse stillingene. Rundt 1960 var det bare to fylker som hadde opprettet stillinger for fylkesskoleinspektører; Nordland og Vestfold. To andre igjen hadde ordninger med egne kontorsjefer som skulle ta hånd om fylkesskolestyrets saker. Andre igjen hadde sekretærer, gjerne i deltidsstillinger, som betjente fylkesskolestyret. I de øvrige fylkene var det fylkesskolestyrets formann som utførte både forberedende saksbehandling og sekretærarbeid for fylkesskolestyrene. I *Lov om folkeskolen* av 10. april 1959 ble bestemmelsen om fylkesinspektører tatt bort.

## Arkiv
I og med at ordningen med amtsinspektører ikke ble utbredt i særlig grad, er det begrenset med arkivmateriale etter denne. For de fylkene som hadde opprettet stillinger som amtsinspektør, vil eksisterende arkivmateriale være avlevert det respektive statsarkiv. Det kan også være relevant dokumentasjon i fylkesarkivet.

## Se også
* Fylkesskolestyre
* Fylkesskolekasse
* Fylkeskommune

## Kilder
* *Lov om Folkeskolen paa Landet*, 26. juni 1889
* *Lov om folkeskolen*, 10. april 1959

## Litteratur
* Odd Asbjørn Mediås: *Skoledirektørembetet i Norge 1860-1992*. KUD 1996
Kari Amble

**Kari Amble** (født 1961) er en norsk journalist, kjent fra nyhetsprogram på NRK.

Etter Fana gymnas studerte hun samfunnsfag og journalistikk ved Universitetet i Oslo og ble med i kvinneradioen Radio Orakel som i 1982 hadde startet på Blitzhuset.  Etter audition fikk hun begynne hos NRK i 1985, og ble en av fire som Einar Førde tok inn for å utvikle distriktsfjernsyn. Fra 1988 jobbet hun for NRK Hordaland i Bergen og var i 1991 programsekretær da hun ble programleder for det nye Vestlandsrevyen sammen med Arild Sondre Sekse og Dag Lindebjerg, og senere Steinar Birkeland, Elin Helgheim og Øyvind Egaas. Dette var NRKs første nyheter på fjernsyn fra distriktene (senere kom det ytterligere ti distriktssendinger), men tok fri på somrene, og da kunne Amble være utleid til Dagsrevyen. Hun ledet Bergen journalistlag fra rundt 1993 og var med i sentralstyret for Norsk Journalistlag. Høsten 1996 ble hun programleder og vaktsjef for ''Norge i dag'', som NRK Hordaland hadde ansvaret for. Man satte sammen aktuelle filmklipp fra de ulike distriktskontorene og viste til seerne. Fra 2000 jobbet hun for NRKs *[[Nyhetsblikk]]* i Oslo.  

Dernest var hun 2002–2003 tilbake i Bergen, knyttet til Raftostiftelsen i Bergen. Fra 2004 til 2008 var hun ansatt i Bergens Næringsråd etter Trude Drevland som ble byråd for helsetjenester, og senere ordfører i Bergen. Fra 2008 til 2020 var hun informasjons- og undervisningsleder for Raftostiftelsen. Ved skøytetinget på Gol i juni 2015 ble hun innvalgt som styremedlem i Norges Skøyteforbund som representant for Bergen Kunstløpklubb, og under skøytetinget i Bergen 11. juni 2017 ble hun gjenvalgt til samme styreplass i skøyteforbundet.

## Referanser
Trond Markussen

**Trond Markussen** (født 28. desember 1962 i Harstad, oppvokst i Sortland) er en norsk elektronikkingeniør og leder av fagorganisasjonen NITO. 

Markussen har tidligere jobbet hos Tandberg Data og Solstad & Partners. Han startet senere som konsulent i sitt eget selskap. Markussen begynte som lokal tillitsvalgt på Tandberg Data ASA i 1991, og har hatt flere sentrale verv i NITO, før han ble valgt til president i 2012. Markussen ble gjenvalgt som NITO-president i 2021.

Han er utdannet ingeniør, elektronikk svakstrøm fra Narvik ingeniørhøgskole. Senere ved samme skole ett år med elektronikk og mikrodata, og er videreutdannet bedriftsøkonom og Master of Management ved Handelshøyskolen BI. 

## Referanser
Frederik Haslund (1810–1886)

**Fredrik Adolf Haslund** (1810–1886) var en norsk teolog og skoledirektør i Christiania.

Han var sønn av kjøpmann Hans Fredrik Haslund (død 1822) og Adolfine Christine Conradi (1784–1863), og var gift i første ekteskap med Anne Marie Caroline Sophie Juel (1811–1848), datter av proprietær og skipsreder Anders Juel. I annet ekteskap var han gift med Alvilde Hervora Arntzen (1816–1889).

Etter teologisk embedseksamen i 1835 ble han lærer ved Christiania Borgerskole, der han i 1839 ble inspektør og bestyrer frem til 1860. Han var skoledirektør for Christiania stifts vestre distrikter fra 1860 til 1876.

Haslund var også forlikskommissær i periodene 1845–1865 og fra 1876 til sin død, og styremedlem i Christiania Sparebank 1867–78.

Han var frimurer av høyeste grad og ble ridder av Karl XIIIs orden i 1874, fikk Medaljen for borgerdåd i sølv i 1866 og ble utnevnt til ridder av St. Olavs Orden i 1876.

I 1896 ble Frederik Haslunds gate i Oslo oppkalt etter ham.

## Referanser


## Litteratur
* Aftenposten 3. april 1886, nekrolog
* Fredrik Haslund i Norsk biografisk lekikon
Filosofiåret 1841

**Filosofiåret 1841** er en oversikt over hendelser, utgivelser og personer med tilknytning til filosofi i 1841.

## Hendelser

## Publiseringer

## Fødsler
*28. mars – Carl Göring, tysk filosof og sjakkspiller (død 1879)
*5. oktober - Philipp Mainländer, tysk poet og filosof (død 1876)
*Francesco Fisichella, italiensk prest og filosof (død 1908)

## Dødsfall
*23. mai – Franz von Baader, tysk lege, bergverksingeniør og filosof (født 1765)
*14. august – Johann Friedrich Herbart, tysk filosof, psykolog og pedagog (født 1776)
*31. oktober – Georg Anton Friedrich Ast, tysk filolog og filosof (født 1778) 


Fil:Philipp Mainlaender.png|Philipp Mainländer1841-1876
Fil:Franz Xaver von Baader.jpg|Franz von Baader1765-1841
Fil:Johann F Herbart.jpg|Johann Friedrich Herbart1776-1841
Johan Hammar

**Per Johan Gustav Hammar** (født 1994) er en svensk fotballspiller som spiller for .

## Karriere som klubbspiller
### Everton
Hammar gikk til Everton fra Malmö FF juli 2010, hvor han ble en del av klubbens ungdomsakademi. Han var uten kontrakt 7. juni 2013.

### Stockport County
Den 11. februar 2013 ble Hammar lånt ut til Stockport County for én måned. Han spilte første kamp for Stockport County 16. februar 2013, i et 0-0-oppgjør mot Ebbsfleet United. Han spilte totalt seks kamper for Stockport County før han vendte tilbake til Everton.

### Malmö FF
Den 18. juni 2013 signerte Hammar en kontrakt for seks måneder med Malmö FF, hvor han tidligere hadde spilt på juniornivå. Kontrakten løper fra 1. juli 2013. Hammar spilte første kamp for Malmö FF i Allsvenskan 25. september 2013, i et skånsk derby mot Helsingborgs IF på Olympia i Helsingborg.

## Landslagskarriere
Hammar har spilt flere kamper for Sveriges U-19-lag, samt én kamp for Sveriges U-17-lag.

## Spillerstatistikk
:Oppdatert 2. mai 2014

## Referanser


## Eksterne lenker
*
Gisle Børge Styve Trio

**Gisle Børge Styve Trio** ble dannet i 1998 og består av Gisle Børge Styve, Per Willy Aaserud og Helge Harstad.

Musikken deres er en blanding av jazz, pop og rock, med crooner-aktige covere av låter fra David Bowie, Burt Bacharach og Hal David, James Taylor, George og Ira Gershwin, Charles Trenet og Jack Lawrence, Henry Mancini og Johnny Mercer, samt Styves egne låter. Konsertene er krydret med innslag av improvisasjon og humor.

## Historie
Trioen oppsto da de tre musikerne nær ukentlig gjorde spilleoppdrag på lørdager i bokhandelen Ark på Majorstua i Oslo. I 2002 ga de ut sin første plate, *[[Styves Ark]],* spilt inn live i bokhandelen. 

*Styves Ark* ble relansert i Japan i 2011.

Høsten 2012 kom de med sitt andre album, *Here Right Now*.

Trioen har spilt på festivaler, kulturhus, klubber og lukkede arrangementer over hele landet. Rundt 2022 skiftet ensemblet navn til **Gisle Borge Styve Orkester**.

## Medlemmer

* Gisle Børge Styve – vokal, piano, ukulele, låtskriving
* Per Willy Aaserud – trompet, melodica, kor, perkusjon
* Helge Harstad – bass, kor, perkusjon

Aaserud har jobbet som utøvende scene- og studiomusiker siden 1991, hovedsakelig innen genrene jazz, pop, rock, afrocubansk og ulike improvisasjonsformer. Foruten trioen er Silje Nergaard, Inger Marie Gundersen, D’Sound, Niko Valkeapää, Ole Paus, Mari Boine, Jim Stärk og Bjørn Klakegg Kvartett noen av de artistene han jobber med. Aaserud har medvirket på mer en 100 CD-innspillinger, samt konserter i inn- og utland, TV og radio. Han mottok i 2006 den Estiske Spellemannprisen for platen *[[Going North]]* med Toomas Rull og Frode Barth. Også samarbeidene med Valkeapää (2004), Geirr Lystrup og Hege Rimestad (2004), og Lars Bremnes (2006) resulterte i Spellemannpriser.

Harstad er freelance-musiker og utdannet cand.philol. ved Universitetet i Oslo, med musikk som hovedfag. I tillegg til trioen spiller han blant annet med Niko Valkeapäa (Spellemannprisvinner i Åpen Klasse 2003) og Rikskonsert-programmet «Back to basic». Han har gjennom mange år samarbeidet tett med Lars Bremnes (Spellemannspris i viseklassen i 2006) på plater og konserter, og ellers jobbet med bl.a. Karl Seglem, Rao Kyao, Viggo Sandvik, Mari Boine, Guren Hagen, Home Groan, Dronning Mauds Land med flere.

## Diskografi
* 2002: *[[Styves Ark]]* (JTP – Jan Thormodsæter Produksjoner)
*2012: *Here Right Now* (Big Box Records)

## Referanser
Robertus Hirsch

**Robertus Jacobus Hirsch** (født 9. april 1790 i Stjørdal, død 2. juli 1856 i Trondhjem) var en norsk offiser og stortingsmann.

Han ble født inn i embedsmannsslekten Hirsch som sønn av major Jacob (Jobst) Conrad von Hirsch og hustru Marie Henrici på gården By i Stjørdal, som faren hadde kjøpt i 1786. Morfaren var stadsfysikus i Trondhjem, Robertus Stephanus Henrici. Robertus Hirsch giftet seg i 1812 med Nicoline Hornemann, datter av generalmajor Johan Thomas Hornemann på Reppe i Lånke. Blant deres barn var apoteker Robert Nicolai Hirsch, sogneprest og ordfører Thomas Conrad Hirsch, lege Christian Hornemann Hirsch og dommer, banksjef og ordfører Christian Hirsch.

Som kadett var han med i forsvaret av København i 1807, og ble offiser året etter. Hirsch var premierløytnant i Den nordenfjelske skiløperbataljon fra 1814 og i Den trondhjemske brigade fra 1818, kaptein fra 1825, major fra 1838 og oberstløytnant fra 1840. Han fikk skjøte på By av faren i 1821, men tok med seg familien til Trondhjem i 1837 og solgte gården i 1840. Ole Løchen drev noe senere brenneri på By, mens Ole Øvre Richter på Mæle kjøpte halvparten av jorden. Hirsch tok avskjed fra militæret i 1847.

Hirsch var innvalgt på Stortinget fra Nordre Trondhjems amt 1830–1832, og satt i bankkomiteen, komiteen om brannvesenet i byene og den oppnevnte kroningsdeputasjonen.

## Referanser


## Eksterne lenker
*
Eystein Orres gate

**Eystein Orres gate** er ei gate i Ålesund som tverrer sentrumsøya Aspøy i nord-sørlig retning. Gata krysser Steinvågvegen, og fortsetter sørover til Nedre Strandgate via et trappeløp fra Skutvika og opp til krysset mellom de to møtende gatene. Den sørlige delen av gata er sjelden inntegnet på bykart. Under det nedre løpet (den sørligste delen) av gata ligger et tilfluktsrom som betjenes av Sivilforsvaret. I nord leder gata via et sperret industriområde til Fjordgata på nordsida av Aspøya. Tidligere var det søppelfylling på dette stedet, og navnet «Bossvegen» brukes ennå av lokalbefolkningen som alternativt navn på gata.

Gata er oppkalt etter Eystein Orre, en norsk høvding fra Giskeætta som falt i slaget ved Stamford bro. Flere av tverrgatene (nord-sør) på Aspøya er oppkalt etter personer fra vikingtida: Ragnvald Jarls gate og Gange Rolfs gate.

I gatas nederste trappeløp, ved Sivilforsvarets bomberom, har enkelte tatt til orde for at det lages utløp for en foreslått tunnelforbindelse mellom Ysteneset på Nørvøya og Steinvågneset på Aspøya. Planene er imidlertid omstridte og blant annet imøtegått av landskapsarkitektene Christina Sæter og Ola Martinsen  .

Havnevesenets avtale om disposisjon av Skutvika som conteinerhavn utløper i 2020. Til dette formålet er Flatholmen på Nørvøya utbygd til å håndtere all innkommen transport. Skutvika vil da kunne utbygges til andre formål, og aksen tvers over øya via Eystein Orres gate vil kunne bli et sentralt knutepunkt.

## Referanser
FF «Michael Sars» (1979)

**F/F «Michael Sars»** er et forskningsfartøy som ble bygd av Mjellem & Karlsen i Bergen i 1979, for Havforskningsinstituttet. Skipet ble solgt til Åland i 2003 og er nå skoleskip. Fartøyet i likhet med forgjengeren FF «Michael Sars» (1900), oppkalt etter zoologen Michael Sars.

## Referanser


## Eksterne lenker
* 
*
Militærmisjonen i Berlin

**Militærmisjonen i Berlin** var et norsk representasjonskontor i Tyskland etter andre verdenskrig. Den ble opprettet i 1945 og ivaretok norske militære og sivile interesser. Over tid avtok betydningen av de militære sakene og de sivile sakene ble viktigst.

## Etablering
Etter verdenskrigen etablerte USA, Sovjetunionen, Storbritannia og Frankrike Det allierte kontrollrådet i Berlin. Dette var okkupasjonsmaktenes øverste organ i Tyskland. Andre allierte land etablerte representasjonskontorer, kalt militærmisjoner, for å ivareta forbindelsene til kontrollrådet. Den norske militærmisjonen i Berlin ble etablert ved kongelig resolusjon av 21. september 1945. I tillegg til Militærmisjonen i Berlin, fantes det også en militærmisjoner i Bad Salzuflen, Frankfurt am Main og Baden-Baden.

Ved årsskiftet 1945–1946 etablerte Militærmisjonen seg i Berlin. Den hadde videre et kontor i Oslo. I Berlin flyttet Militærmisjonen inn i Norges legasjonsbygning i Rauchstrasse ved Tiergarten. 

Blant de ansatte var Willy Brandt, som var presseattaché. Oppgaven hans var imidlertid å følge den politiske utviklingen i Tyskland.

## Fra Forsvars- til Utenriksdepartementet
Militærmisjonen ivaretok norske militære og politiske interesser i Tyskland. Den behandlet spørsmål om krigserstatning, men arbeidet også med krigsforbrytersaker. I tillegg ivaretok Militærmisjonen norske økonomiske interesser. Etter hvert avtok betydningen av de militære sakene og de sivile sakene ble viktigere.

De første årene lå Militærmisjonen under Forsvarsdepartementet i militære og administrative saker, men for øvrig under Utenriksdepartementet. Fra 1. juli 1947 overtok Utenriksdepartementet ansvaret og Militærmisjonen i Berlin ble Norges fremste utenriksstasjon i Tyskland. Den ble ansett som en legasjon og stillingen som stasjonssjef gikk over til sivile. Det fantes utover militærmisjonene ellers et generalkonsulat i Hamburg og et konsulat i Düsseldorf.

Samarbeidet mellom de fire okkupasjonsmaktene i Det allierte kontrollrådet brøt sammen i 1948. USA, Storbritannia og Frankrike etablerte i 1949 Den allierte høykommisjonen for Forbundsrepublikken Tyskland. I 1949 anerkjente Norge Forbundsrepublikken Tyskland og i desember samme år ble det etablert en norsk misjon ved Den allierte høykommisjon i Bonn. Denne misjonen ble i 1951 oppgradert til legasjon akkreditert til Vest-Tyskland, og i 1955 ble legasjonen oppgradert til ambassade. I 1960 ble den norske ambassadøren i Bonn sjef også for Militærmisjonen i Berlin. 

Etter opprettelsen av legasjon i Bonn og oppgradering til ambassade avtok Militærmisjonens betydning. Den beholdt én ansatt.

## Referanser
Sigvard Gundersen

**Sigvard Emil Gundersen** (født 8. november 1842 i Kristiansand, død 29. november 1904 samme sted) var en norsk skuespiller.

Gundersen var tilknyttet Christiania Theater fra debuten i 1862 til teatret ble lagt ned i 1899, bortsett fra i årene 1870 til 1872 da både han og hustruen Laura Gundersen spilte på Møllergatens Teater under Bjørnstjerne Bjørnsons ledelse. 

Gundersen var en sentral skuespiller ved Christiania Theater, og en begavet karakterskuespiller med stor evne til å leve seg inn i sin rolleskikkelsers psykologi.

Han ble høsten 1898 valgt som den første formannen i Norsk Skuespillerforbund, og ble avløst fra vervet i 1899.

En gate i Kristiansand har fått navnet Sigvard Gundersens gate.

## Referanser


## Eksterne lenker
* 
*
Sandakan (distrikt)

**Sandakan** er et distrikt i Sandakan-divisjonen i den malaysiske staten Sabah. Distriktet ligger i den nordlige delen av staten, rundt den lille Sandakan-bukta, med kyststripe til Sulusjøen. Det har et areal på  kvadratkilometer og et folketall på . Administrasjonssenteret er byen Sandakan.

Distriktet ligger mellom Labuk-bukta i vest og elva Kinabatangan i øst, og er det tredje mest folkerike i Sabah. Utenfor kysten ligger «Skilpaddeøyene», en nasjonalpark som er et populært turistmål. 

Sandakan-distriktet ble opprettet den 1. januar 1982. 

## Noter


## Referanser
Rasmus Hansen (politiker)

**Rasmus Hansen** (1797–1861) var en norsk embetsmann og politiker som var stortingsmann for Nordre Trondhjems amt (Nord-Trøndelag) 1839–1844 og 1848–1850.

Han var sønn av gårdbruker Anders Olsen og Mette Kristoffersdatter på Snorroeggen i Oppdal, men ble oppdratt av sogneprest Cornelius Thomas Rønnau. Han var kontorist og senere fullmektig hos fogden i Stjør- og Verdal, Frederich Jacobi Aarestrup, som holdt hus på Levangernesset på Skogn. Han tok en rosverdig preliminæreksamen i 1821 og fikk grad av exam.jur. i 1822. Deretter ble han fullmektig hos sorenskriveren på Inderøy, Peder Klykken, og ble konstituert i embetet i 1826. I 1827 ble Hansen prokurator ved underretten i Nordre Trondhjems amt, med bolig på Marienborg på Skogn. «Med attester for nidkjærhet og kollegial uegennytte» ble han i 1848 utnevnt til sorenskriver i Nordre Gudbrandsdalen med bolig på Lyen i Heidal.

Med innføringen av formannskapslovene av 1837 ble han Skogns første ordfører 1838–1839 og 1844–1847. Han var valgt til stortingsmann fra Nordre Trondhjems amt 1839–1844 og 1848–1850, og fungerte blant annet som sekretær i Odelstinget, formann i Stortingets desisjonskomité og sekretær i Stortingets næringskomité. Hansen utgav i 1838 brosjyren *Fattigvæsenet paa Landet i Trondhjems Stift*, og i 1848 noen skrifter om bøndenes skatter og avgifter til stat og kommune.

Han giftet seg i 1824 med Maren Magdalene Grøn, datter av handelsmann Peder Nielsen Grøn. Deres sønn Cornelius Thomas Rønnow Hansen ble fogd på Sunnmøre, Lauritz Mathias Hansen ble oberstløytnant i artilleriet, og Hans Peter Grøn-Hansen ble overrettssakfører i Drøbak. Datteren Petrine Marie Hansen giftet seg med sogneprest Peder Schjelderup Nissen Arentz på Skogn, så Rasmus Hansen ble morfar til Hans Severin Arentz, professor i skipsmaskinbygging ved NTH. 

## Referanser


## Eksterne lenker
*
Norges ambassade i Øst-Berlin

**Norges ambassade i Øst-Berlin** var en norsk utenriksstasjon i DDR. Ambassaden ble opprettet i 1973 og eksisterte til 1990.

## Bakgrunn
Norge og DDR etablerte diplomatiske forbindelser i januar 1973. Det ble da etablert norsk ambassade i Otto Grotewohl-Strasse 5 (til 1964 og fra 1993 Wilhelmstrasse 65), ved enden av Unter den Linden like ved Brandenburger Tor og Berlinmuren. Egil Johannes Amlie var den første ambassadør.

Ambassaden lå i lokaler leid fra østtyske myndigheter. Den ble avlyttet av den østtyske etterretningstjenesten Stasi. Arbeidet ved ambassaden besto i hovedsak med å opprettholde offisielle kontakter med østtyske myndigheter, men den politiske virksomheten var mindre.

Etter DDRs opphør og Tysklands gjenforening i 1990 ble ambassaden i Øst-Berlin omgjort til generalkonsulat. I 1993 flyttet Norges generalkonsul i Berlin inn i andre etasje i Rauchstrasse 11, bygningen som i 1940–1941 ble reist som ny norsk legasjonsbygning. Norges ambassade i Bonn fortsatte å ivareta norske interesser i Forbundsrepublikken inntil ny norsk ambassade ble åpnet i Berlin i 1999. Den holder til i ambassadekomplekset de nordiske ambassader i Berlin og har adresse Rauchstrasse 1.
## Ambassadører
*1973–1976 Egil Johannes Amlie
*1976–1981 Erik Dons
*1981—1982 Rolf Jerving
*1982–1986 Per Henrik Borgen
*1986–1989 Erik Christian Selmer
*1989–1990 Per Tresselt

## Referanser
Christina Henriksen

**Christina Henriksen** (født 1983) er en samisk politiker, fra Sør-Varanger. Henriksen var president i Samerådet fra 2020 til 2022, og har lang fartstid som politiker med flere ulike politiske verv. Hun ble i 2013 valgt inn på Sametinget som representant for felleslista Norske Samers Riksforbund/Samefolkets parti (NSR/SfP) i østre valgkrets. Henriksen har vært fast medlem (siden 2017) og visepresident (siden 2018) i Samerådet, der hun representerer NSR. Hun har tidligere arbeidet med internasjonalt samarbeid, som rådgiver for urfolkssaker ved Barentssekretariatet.

Henriksen er utdannet lærer, og har tidligere jobbet som kateket-vikar og lærer i Sør-Varanger kommune.

## Verv
* 2020–2022 President i Samerådet
* 2017–dd Fast medlem for Norske Samers Riksforbund i Samerådet
* 2015–2019 Styremedlem i Riddu Riđđu
* 2011–2013 Medlem i Norsk kulturråds musikkutvalg for arrangørstøtte
* 2009–2011 Medlem i Norsk kulturråds fagutvalg for musikkfestivaler
* 2002–2007 Leder i Davvi Nuorra (samisk ungdomsorganisasjon)

## Verv i Sametinget
* 2013–dd Medlem av Samisk parlamentarisk råd
* 2013–2017 Sametingsrepresentant

## Referanser


## Kilder
* Sametinget: Christina Henriksen
* NRK: Christina Henriksen
*Samerådet: Christina Henriksen 
*NRK Sápmi: Davvi Nuorra blir nedlagt
Bantengfe

**Banteng** (*Bos javanicus*), også kalt **bantengfe** og **sundafe** med mer, er et stort oksedyr (Bovinae) i kvegfamilien (Bovidae). Arten inngår i slekten *[[Bos]]* og er endemisk til Sørøst-Asia. Minst tre underarter anerkjennes.

Arten regnes som kritisk truet av utryddelse, og totalpopulasjonen består ifølge IUCN kun av cirka  individer.

## Biologi

Banteng er viltlevende oksedyr med et betydelig kjønnspreg. Oksene veier typisk 600–800&nbsp;kg og måler cirka 160&nbsp;cm i skulderhøyde. Kuene veier typisk rundt 400&nbsp;kg og er en del lavere enn oksene. Halen måler cirka 65–70&nbsp;cm. Begge kjønn bærer horn, men oksens horn er en del lengre og tykkere enn kuas. Horna måler typisk 60–75&nbsp;cm, avhengig av kjønn, men fastlandsoksene kan ha horn som måler opptil 87&nbsp;cm.

Pelsen er varierende brun, og oksene blir mørkere enn kuene. Oksene på øyene blir nærmest brunsorte, mens fastlandsoksen varierer mellom nøttebrun og mørkere sjokoladebrun. Lysest brun blir borneokua, mens de to andre kuene blir mer rødbrune. Alle har lange «hvite sokker» på lemmene og en svært karakteristisk, større hvitt akterspeil, som kommer mest til uttrykk hos oksene.

Habitatet varierer, fra tett skog og bambusjungel, til tropisk lavlandsskog, strandskog, sump, monsunskog, tropisk regnskog med åpne klaringer, og gressletter med videre.

Atferden varierer noe med underarten. Javabanteng lever i grupper på 2–40 dyr, ledet av en voksen okse. Eldre okser lever gjerne sammen med 2–3 andre tilsvarende okser. Borneobanteng lever enten solitært eller i små grupper, på opp til åtte individer. Bestanden på Borneo teller trolig færre enn 300 dyr. Burmabanteng lever i grupper på 8–15 dyr, ledet av en voksen okse. Grupper på opp mot 40–50 individer er imidlertid blitt observert. Eldre okser lever enten solitært eller sammen med 2–3 andre tilsvarende okser.

Kosten  består i hovedsak av ulike sorter gress, lauv og skudd, på Borneo også urter og frukt, noen steder også ulike sorter starr.

## Inndeling
Inndelingen følger i hovedsak *Bovids of the World*.

* Bovidae, kvegfamilien
** Bovinae, oksedyr
*** Bovini
**** Pseudorygina 
**** Bubalina
**** Bovina
***** *[[Syncerus]]*, afrikanske bøfler
***** *[[Bos]]*, villkveg
****** *[[urokse|B. primigenius]]*, urokse
****** *[[jak|B. mutus]]*, jak
****** *[[bison|B. bison]]*, bison
****** *[[visent|B. bonasus]]*, visent
****** *[[bantengfe|B. javanicus]]*, banteng
******* *B. j. javanicus* (nominatformen), javabanteng (Java og Bali)
******* *B. j. lowi*, borneobanteng (Borneo)
******* *B. j. birmanicus*, burmabanteng (Indokina)
****** *[[gaur (kveg)|B. gaurus]]*, gaur
****** *[[kouprey|B. sauveli]]*, kouprey
** Antilopinae, antiloper

## Referanser





## Eksterne lenker
*
Laila Nystad

**Laila Nystad** (født 10. mai 1981) er en norsk, samisk politiker som representerer Norske Samers Riksforbund (NSR) fra Ávjovárri valgkrets. Hun er fast møtende sametingsrepresentant siden 2013 som vara for sametingspresident Aili Keskitalo. For tiden arbeider hun som vikarlærer ved Lakselv barneskole, og er bosatt i Porsanger. Av faglig bakgrunn har hun en bachelor i handel- og økonomi fra The University of Auckland, New Zealand. Hun har tidligere vært leder av Sametingets ungdomspolitiske utvalg (SUPU).

## Verv i Sametinget
* 2013–2017 Sametingsrepresentant
* 2003–2005 Leder av Sametingets Ungdomspolitiske Utvalg (SUPU)

## Referanser


## Kilder
* Sametinget: Laila Nystad
* NRK: Laila Nystad, NSR
* NSR: Ávjovárri valgkrets
Kallali

**Kallali** (også skrevet **Kalleli**) er et lite sted langs Lysefjorden i Sandnes kommune i Rogaland. Stedet ligger på sørsiden av fjorden, rundt to kilometer vest for Flørli. 

I dag er det noen få fastboende og en del private hytter i Kallali. Det fins ingen bilvei, men en liten kai med et uthus tar i mot båter. Det er mulig å spasere over fjellet fra Kallali til Flørli.
Sandakan

**Sandakan**, tidligere **Elopura**, er en by i den malaysiske staten Sabah. Byen ligger ved munningen til Sandakan-bukta i det nordlige Borneo. Den er administrasjonssenter både for Sandakan-distriktet og for divisjonen Bahagian Sandakan.  Byen var tidligere hovedstad i Britisk Nord-Borneo. Med et folketall på litt over  er Sandakan Sabahs nest største by, og bosted for 40 prosent av innbyggerne i Sandakan-distriktet.

## Historie
Sandakan ble opprettet som den første europeiske bosetningen på Sabahs nordøstkyst  av William Clarke Cowie i 1872. Denne handelsposten ble oppført på Pulau Timbang, i det indre av Sandakan-bukta, og ble raskt kjent som *Kampung German* på grunn av den store mengden tyskere som besøkte stedet. Den 15. juni 1879 ble bosetningen ved et uhell totalt ødelagt. Det ble besluttet å gjenoppbygge bosetningen i Buli Sim Sim, på fastlandet nordøst for Pulau Timbang.

Den 21. juni 1879 grunnla William Burgess Pryer Elopura, *den skjønne byen*, ved munningen av Sandakan-bukta. I 1887 fikk byen navnet Sandakan.

### 1884-1946: Nord-Borneos hovedstad
I 1884 ble hovedstaden i Britisk Nord-Borneo flyttet fra Kudat til Elopura. Handelsposten, med  innbyggere, utviklet seg til en småby som fikk etablert hotell, tempel og skoler ved slutten av 1800-tallet, og den ble raskt en viktig utskipningshavn for produkter fra området. Tømmerindustrien kom i 1885 og i 1894 ble det lokale Sabah dampskipsselskap etablert med hovedkontor i byen. Sandakan var også anløpssted for Straits dampskipsselskaps gods- og passasjerskip med rute til Singapore. På begynnelsen av 1900-tallet begynte en modernisering av byen.

Sandakan var under japansk okkupasjon fra den 19. januar 1942 til den 19. oktober 1945, da byen ble frigjort av Australias 9. divisjon. Etter andre verdenskrig var byen nær totalødelagt. Som en følge av dette ble hovedstaden i Britisk Nord-Borneo flyttet til Jesselton i 1946.

### Etterkrigstiden
Mot slutten av 40-tallet hadde oppbygningen av Sandakan påbegynt, handelsvirksomheten startet opp igjen og tømmerindustrien ble på nytt organisert. Tømmer bidro med en betydelig rikdom, og på 70-tallet ble det sagt at Sandakan hadde den største konsentrasjonen av millionærer i verden. På begynnelsen av 80-tallet var tømmerressursene utnyttet, og man begynte med beplantning av oljepalmer og kakaotre.

## Transport og infrastruktur
Sandakan lufthavn er den største i regionen Bahagian Sandakan og ligger nordøst for byen. Havnen, sør for bysenteret, er Sabahs nest største. Fra havnen er det fergeforbindelse til Zamboanga på Mindanao i Filippinene. Sandakan fikk veiforbindelse på begynnelsen av 80-tallet, da veien mellom Kota Kinabalu og Tawau ble bygd.

## Turisme
Sandakan er et utgangspunkt for flere turistmål i Sabah: «Skilpaddeøyenes» nasjonalpark, Sepiloks rehabiliteringssenter for orangutanger, Rainforest Discovery Centre, Gomantong-grottene og Kinabatangan-elva. En av byens eldste bygninger er St. Michaels og alle englers kirke. Forfatteren Agnes Keiths hus, som er omgjort til museum, ligger også i Sandakan.

## Noter


## Referanser


## Kilder
* Sabah State Goverment, History Sandakan  

## Eksterne lenker
*
Nanna Thomassen

**Nanna Agnete Thomassen** (født 9. september 1978) er en norsk, samisk politiker som representerer Norske Samers Riksforbund (NSR) fra Vesthavet valgkrets. Hun er fast møtende sametingsrepresentant siden 2013 som vara for sametingsråd Ann-Mari Thomassen. For tiden arbeider hun som adjunkt i Lavangen kommune.

## Verv i Sametinget
* 2013–2017 Sametingsrepresentant
* 2009–2013 Vararepresentant
* 2005–2009 Vararepresentant

## Referanser


## Kilder
* Sametinget: Nanna Thomassen
* NRK: Nanna Agnete Thomassen, NSR
* NSR: Vesthavet valgkrets
Nils Henrik Agerup

**Nils Henrik Agerup** (født 14. august 1956 i Oslo, død 10. august 2013 i Tønsberg) var en sjefingeniør i DSB. Han var medlem av FNs ekspertkomité for transport av farlig gods og pådriver i arbeidet med regelverk for transport, oppbevaring og håndtering av farlige kjemikalier. Agerup var rådgiver til redningsetatene under togulykken på Lillestrøm stasjon 5. april 2000 der brann i propanvogner satte liv og helse i fare.

## Bibliografi
* Farlig gods-boken, Elanders forlag, ISBN 9788207020168

## Eksterne lenker
* Propanbrannen på Lillestrøm stasjon 5.- 9. april 2000 fra Lokalhistoriewiki
Nora Marie Bransfjell

**Nora Marie Bransfjell** (født 2. april 1955) er en norsk, samisk politiker som fra 2013 til 2021 representerte Norske Samers Riksforbund (NSR) på Sametinget. Hun var innvalgt fra Sørsamisk valgkrets. 

Hun var fast møtende sametingsrepresentant fra 2013 som vara for sametingsråd Thomas Åhrén, og ble valgt som representant fra 2017. I perioden 2017–2021 var hun nestleder i .Sametingets nærings- og kulturkomité.

Hun har vært høgskolelærer ved Høgskolen i Nord-Trøndelag, der hun underviste i sørsamisk. Hun har også vært aktiv i samepolitisk arbeid gjennom Norske Reindriftssamers Landsforbund. Hun har også vært medlem av samisk utvalg i Utdanningsforbundet.

## Referanser


## Kilder
* Sametingets representantbiografi
* NRK: Nora Marie Bransfjell, NSR
* Sørsamisk valgkrets

## Eksterne lenker
* Sametinget - Nora Marie Bransfjell (Oppført som Mari*a*)
Piera Heaika Muotka

**Piera Heaika Muotka** (født 21. juli 1992) fra Nesseby er en norsk, samisk politiker som representerer Norske Samers Riksforbund (NSR) fra Sør-Norge valgkrets, bosatt i Oslo.  Han ble i 2013 valg som fast møtende sametingsrepresentant som vararepresentant for sametingsråd Henrik Olsen, og i 2017 valgt som ordinær sametingsrepresentant for Sør-Norge valgkrets. Han er i perioden 2017-2021 medlem av Sametingets oppvekst-, omsorg- og utdanningskomité. Han ble i 2017 valgt inn i parlamentarisk lederskap for NSR-NSR-SáBs sametingsgruppe, og overtok i 2018 vervet som parlamentarisk nestleder etter Sandra Márjá West.

Han arbeider som ungdomssekretær for NSR, og studerer ved Westerdals Oslo School of Arts, Communication and Technology. Han har tidligere vært leder for Norske Samers Riksforbunds Ungdomsutvalg (NSR-U), samt nestleder for den samiske ungdomsorganisasjonen Noereh!.

## Verv i Sametinget

* 2013–2016 Sametingsrepresentant
* 2013–2016 Medlem av Sametingets plan- og finanskomité
* 2017–2021 Sametingsrepresentant
* 2017–2021 Medlem av Sametingets oppvekst-, omsorg- og utdanningskomité

## Referanser


## Kilder
* Sametinget: Piera Heaika Muotka
* NRK: Piera Heaika Muotka, NSR
* NSR: De samiske møteplassene gir mye 

## Eksterne lenker
* Sametinget - Piera Heaika Muotka
Sandra Márjá West

**Sandra Márjá West** (født 11. oktober 1990) er en norsk samisk politiker. Hun ble i 2013 valgt inn som sametingsrepresentant for Norske Samers Riksforbund (NSR) i Gáisi valgkrets, og gjenvalgt i 2017 og 2021.

Hun har tidligere bl.a. vært prosjektleder for Indigenous Youth Gathering (IYG) ved urfolksfestivalen Riddu Riđđu, og var i perioden 2012-2013 også en av tre samiske veivisere ved Samisk høgskole. Av faglig bakgrunn har hun en bachelor i russlandsstudier fra Universitetet i Tromsø – Norges arktiske universitet. Hun har studert ved folkehøgskolen Samernas Utbildningscentrum i Jokkmokk i Sverige.

## Verv
* 2013–dd Varamedlem i Riddu Riđđu Festival
* 2009–dd Varamedlem i Riddu Riđđu Searvi

## Verv i Sametinget
* 2013–2017 Sametingsrepresentant
* 2017 - Sametingsrepresentant
* 2017 - medlem i Samisk parlamentarisk råd

## Kilder
* Sametinget - Sandra Márjá West
* Sametinget: Sandra Márjá West (gammel lenke)
* NRK: Sandra Márjá West, NSR
* NSR: Gáisi valgkrets
Filosofiåret 1842

**Filosofiåret 1842** er en oversikt over hendelser, utgivelser og personer med tilknytning til filosofi i 1842.

## Hendelser

## Publiseringer

## Fødsler

*11. januar – William James, psykolog og filosof fra USA (død 1910)
*15. januar – Josef Breuer, østerriksk lege, fysiolog og filosof (død 1925)
*23. februar – Eduard von Hartmann, tysk filosof (død 1906)
*10. mars - George Croom Robertson, skotsk filosof (død 1892)
*7. juli – Sebastiano Turbiglio, italiensk filosof (død 1901)
*12. oktober – Edmund von Pfleiderer, tysk filosof (professor) (død 1902)

## Dødsfall
*13. januar – Wilhelm Traugott Krug, tysk filosof (født 1770)
*4. februar – Théodore-Simon Jouffroy, fransk filosof (født 1796)
## Bildegalleri

Wilhelm Traugott Krug.jpg|Wilhelm Traugott Krug(1770–1842)
William James b1842c.jpg|William James(1842–1910)
Jozef Breuer, 1877.jpg|Josef Breuer(1842–1925)
Karl Robert Eduard von Hartmann - Philosoph.jpg|Eduard von Hartmann(1842–1906)
George Croom Robertson.jpg|George Croom Robertson(1842–1892)


## Referanser
Tor Gunnar Nystad

**Tor Gunnar Nystad** (født 18. november 1967) fra Karasjok er en norsk samisk politiker, bosatt i Oslo. Han ble i 2013 valgt inn som sametingsrepresentant for Norske Samers Riksforbund (NSR) i Sør-Norge valgkrets, og gjenvalgt i 2017. 

For tiden arbeider han som integrativterapeut ved Oslo universitetssykehus.

## Verv i Sametinget
* 2013–2017 Sametingsrepresentant
* 2013–dd Medlem av næring- og kulturkomitéen
* 2013–dd Medlem av kontrollutvalget

## Kilder
* Sametinget: Tor Gunnar Nystad
* NRK: Tor Gunnar Nystad, NSR
* NSR: Sør-Norge valgkrets 

## Eksterne lenker
* Sametinget - Tor Gunnar Nystad
Anita Persdatter Ravna

**Anita Persdatter Ravna** (født 15. februar 1961) fra Tana er en norsk samisk politiker. Hun ble i 2013 valgt inn som sametingsrepresentant for Norske Samers Riksforbund (NSR) i Sør-Norge valgkrets. For tiden arbeider hun som NAV-leder og er bosatt i Moss.

Hun er mor til Aili Guttorm, som etterfulgte henne på Sametinget i 2017.

## Verv i Sametinget
* 2013–2017 Sametingsrepresentant
* 2013–dd Nestleder i plenumsledelsen

## Kilder
* Sametinget: Anita Persdatter Ravna
* NRK: Anita Persdatter Ravna, NSR
* NSR: Sør-Norge valgkrets
Viktor Inge Paulsen

**Viktor Inge Paulsen** (født 4. august 1992) fra Drag i Tysfjord er en norsk politiker fra Sápmi (Sameland). Han ble i 2013 valgt inn som sametingsrepresentant for Norske Samers Riksforbund (NSR) i Vesthavet valgkrets.

## Verv
* 2012–dd Vararepresentant hos NSR-N (NSRs ungdomsutvalg)
* 2012–dd Nestleder hos Sálto Sámesiebrre
* 2012–2014 Leder for DoajmmaSiebrre Julev-sábme (DSJ)
* 2012–2013 Prosjektledelse Julevsáme Vahkko – Lulesamisk Uke
* 2011–2012 Nestleder hos Barents Regional Youth Council
* 2010–2012 Vararepresentant hos Ungdommens Fylkesting (UFT) Nordlands arbeidsgruppe
* 2010–2011 Styremedlem hos Barents Regional Youth Council

## Verv i Sametinget
* 2013–2017 Sametingsrepresentant
* 2013–2015 Nestleder i Oppvekst-, omsorg-, og utdanningskomiteen

## Kilder
* Sametinget: Viktor Inge Paulsen
* NRK: Viktor Inge Paulsen, NSR
* NSR: Vesthavet valgkrets
Regina Alexandrova

**Regina Nargis Alexandrova** (født 20. juni 1967 i Pakistan) er en norsk politiker (H). Hun ble ved stortingsvalget 2013 Høyres første vararepresentant til Stortinget fra Troms. Hun møtte fast mens Elisabeth Aspaker var statsråd  og var medlem av Stortingets utenriks- og forsvarskomité. 

Alexandrova har bakgrunn fra lokalpolitisk arbeide i Bardu og har bakgrunn som major i forsvaret. Hennes mor er fra Bulgaria og hennes far er fra Pakistan.

## Referanser


## Eksterne lenker
*
Filosofiåret 1846

**Filosofiåret 1846** er en oversikt over hendelser, utgivelser og personer med tilknytning til filosofi i 1846.

## Hendelser

## Publiseringer
*Søren Kierkegaard – *[[Afsluttende uvidenskabelig Efterskrift til de philosophiske Smuler]]*
*Karl Marx – *[[Misère de la philosophie]]*

## Fødsler
*1. januar – Léon Denis, fransk filosof (spiritisme) (født 1927)
*5. januar – Rudolf Eucken, tysk filosof og litteraturnobelprisvinner (født 1926)
*30. januar – Francis Herbert Bradley, engelsk filosof (død 1924)
*16. juli - Friedrich Paulsen, tysk filosof og pedagog (død 1908)
*15. oktober – Platon Poretskij, russisk matematiker, astronom, logiker og filosof (død 1907)
*17. desember - Richard Lewis Nettleship, engelsk filosof (død 1892)
*Nicola Lanzillotti Buonsanti, italiensk veterinær og filosof (død 1924)

## Dødsfall
*27. februar – Edward Dembowski, polsk filosof, publisist og revolusjonær (født 1822)
*19. november – Lorenzo Trincheri, italiensk litteraturkritiker, filosof og essayist (født 1768)
*13. desember - Pasquale Galluppi, italiensk filosof (født 1770)


Fil:Léon denis 1870.jpg|Léon Denis(1846-1927)
Fil:Eucken-im-Alter.png|Rudolf Eucken(1846-1926)
Fil:Francis Herbert Bradley.jpg|Francis Herbert Bradley(1846-1924)
Fil:Paulsen.privatdozent.1877.jpg|Friedrich Paulsen(1846-1908)
Fil:Platon Poretsky.jpg|Platon Poretskij(1846-1907)
Fil:Nettelship, Richard Lewis.png|Richard Lewis Nettleship(1846-1892)
Fil:Pasquale Galluppi.gif|Pasquale Galluppi(1770-1846)
Arne Buchholdt Espedal

**Arne Buchholdt Espedal** (født 19. oktober 1981 i Sandnes) er en norsk politiker (Ap). Han var i 2023 ordførerkandidat for Sandnes Arbeiderparti, etter valget ble han gruppeleder for Arbeiderpartiet.

Espedal har vært medlem av kommunestyret i Sandnes siden 2003, og er nestleder i Kommuneplanutvalget og medlem formannskapet. Han er utdannet sivilingeniør i samfunnssikkerhet ved Universitetet i Stavanger. Siden valget i 2011 har han vært heltidspolitiker, og har derfor permisjon fra jobben som arealplanlegger i den rådgivende ingeniørbedriften Dimensjon Rådgivning AS. Espedal er gift og har fire barn.

## Verv
* 2023- gruppeleder Sandnes Arbeiderparti
* 2023- nestleder Kommuneplanutvalget
* 2011-  medlem i Formannskapet.
* 2003- medlem i Bystyret i Sandnes. (Endret navn til Kommunestyre fra 2020.)
* 2019-2023 leder av Utvalg for by- og samfunnsutvikling.
*2015-2019 - leder av Utvalg for kultur og oppvekst
* 2011–2015 - leder av Utvalg for helse og sosialtjenester.
* 2007-2011 - nestleder i Utvalg for helse og sosialtjenester.
* 2007-2009 - leder av Sandnes Arbeiderparti.
* 2003-2006 - medlem av Kommuneplankomiteen.
* 2001-2004 - Organisatorisk Nestleder AUF i Rogaland.
* 2000-2006 - Leder av Sandnes og Gjesdal AUF.

## Referanser
Liste over stortingsrepresentanter for Bergen

**Liste over stortingsrepresentanter for Bergen** dekker alle som representerte valgkretsen Bergen på Stortinget fra 1814 til 1973, da byen ble utvidet og innlemmet i Hordaland. 

## 1814
«Bergen byes deputerede» til Riksforsamlingen på Eidsvoll våren 1814 (utarbeidelsen av Norges Grunnlov):

Bergens representanter i Det første overordentlige Stortinget høsten 1814 (revisjon av Grunnloven og forhandlinger om union med Sverige. Merk at Bergens representanter på forhånd måtte forplikte seg til å stemme *nei* til unionen): 

## 1815–1882
Bergen har fire representanter i Stortinget i hver valgperiode, og valgperiodene varer i 3 år.

## 1883–1906
Parlamentarismen innføres i Norge, og representantene får partitilhørighet. Bergen har fortsatt fire representanter i hver valgperiode, som fortsatt varer i 3 år. Hemmelig valg innføres i 1885, allmenn stemmerett for menn i 1900.

## 1907–1921
Valgordningen endres til Flertallsvalg i enmannskretser. Bergen deles inn i valgkretsene Kalfaret, Nordnes, Nygård og Sandviken, som hver velger en representant til Stortinget. Valgperiodene varer i 3 år. Stortingsrepresentantene velges nå direkte av velgerne, ikke indirekte gjennom valgmenn slik ordningen var fra 1814 til 1906. Allmenn stemmerett for kvinner innføres fra 1915.

## 1922–1973
Valgordningen endres til Forholdstallsvalg i flermannskretser. Bergen blir igjen en samlet valgkrets, nå med fem representanter på Stortinget. Stortinget vedtar i 1938 at valgperiodene utvides til 4 år. På grunn av den tyske okkupasjonen av Norge avholdes det ikke valg i 1940 og 1944.
Blandstamp

**Blandstamp** er et stort kar som tidligere ble brukt til oppbevaring av drikke. I blandstampen kunne det vare sur myse blandet med vann eller kjernemelk (saup). Begge deler har vært mye brukt som drikke utover på bygdene i Norge. Anders Sandvig forteller fra Gudbrandsdalen at blandstampen alltid sto innenfor stuedøra fylt med sur myse blandet med vann. På siden av stampen hang en øse, og alle som kom inn kunne ta øsa og drikke for å slukke tørsten. Sur myse fikk en stram smak, og ble derfor blandet ut med vann.

Blandstamper var lagget og hadde rette sider og rundt eller ovalt tverrsnitt. Det kan være vanskelig å skille blandstamper fra andre oppbevaringskar til melk, Blandstamper kunne ikke løftes etter en hank i lokket slik som en melkeambar, men hadde gjerne et løst lokk med en knott i for å kunne løfte lokket opp med.

Noen synonymer: blandbutt, blanddrikkask, blendstamp, drikkdall, drikkstamp, mysebutt og mysublandstamp

## Referanser


## Litteratur
* Gudheim, Helge (2013): *Kinning, bresting og ysting i Valdres sett i norsk og internasjonal sammenheng*. Ulnes. ISBN 978-82-999264-0-9
* Reinton, Lars (1969): *Til seters. Norsk seterbruk og seterstell.* Oslo.
* Sandvig, Anders (1942): *Seterliv og seterstell.* Oslo.
* Østby, Jon Birger (1984): *Nomenklatur for melkestell. Med tegninger av Torill Sand.* Oslo.

## Eksterne lenker
* Se blandstamper i DigitaltMuseum
Holk

**Holk** kan peke til:  

* Holk (båttype), opprinnelig en betegnelse på en klinkbygd fartøytype 
* Holk (oppbevaringskar), kar til oppbevaring av smør, ost, melk og andre matvarer
Holk (oppbevaringskar)

**Holk** er et kar til oppbevaring av smør, ost, melk og andre matvarer. Betegnelsen er brukt om et høyt smalt lagget kar med rundt eller ovalt tverrsnitt. Holker har gjerne to staver forlenget som korte ører for feste for et lokk. De skiller seg fra ambrer, ved den høye smale formen, og holker har heller aldri løftehank i lokket.

Noen synonymer: Butt, hokk, hylkje, mjølkestamp, mysestrokk, rjomestrokk, skyrstrokk, skyrså, strokk, strump, strunk, strykkje, strype.

## Litteratur

* Østby, Jon Birger (1984): *Nomenklatur for melkestell. Med tegninger av Torill Sand.* Oslo.
Høeg (slekt fra Drammen)

**Høeg** er en norsk slekt som stammer fra Niels Pedersen Høeg og Maren Christophersdatter.

## Slektsleddene
Niels Pedersen Høeg og Maren Christophersdatter var foreldre til Peder Nilsen Høeg (1768–1818), som var gift med Anne Cathrine Arbo (1773–1853), datter av Jens Arbo (1737–1818) og Mary Ann Rye (f. 1744 i Canterbury, d. 1810). Jens Arbos foreldre var Peter Arbo (1689–1761) og Anne Cathrine Wiel (1696–1746).

Peder Nilsen Høeg overtok fra sin pleiefar Ole Abrahamsen Dahle en seilmakerbedrift som på 2000-tallet fikk bedriftsnavnet Seilmaker Peter Høeg. Dette var frem til 2023 Drammens eldste fortsatt eksisterende bedrift (grunnlagt 1767); Firmaet ble slettet fra Foretaksregisteret den 29.&nbsp;mars 2023.

Peder Nilsen Høeg var far til seilprodusent Ole Alsing Høeg (1814–1876), som igjen var far til seilprodusent, skipsreder og stortingsrepresentant Peter Hannibal Høeg og skipsreder, skipsmegler, russisk konsul, Larviksordfører og stortingsrepresentant Thomas Arbo Høeg, som grunnla rederiet Arbo Høeg. Thomas Arbo Høeg var far til botanikeren Ove Arbo Høeg.

## Referanser


## Litteratur
*Sigurd Arbo Høeg, *Familien Høeg fra Drammen*, Ant. Anderssens Trykkeri, 136 s., 1940
Filosofiåret 1850

**Filosofiåret 1850** er en oversikt over hendelser, utgivelser og personer med tilknytning til filosofi i 1850.

## Hendelser

## Publiseringer

## Fødsler

|-
|rowspan=2|Januar ||6. || Eduard Bernstein || tysk || forfatter, filosof og politiker ||align=center| ||align=center|1932 ||
|-
|24. || Hermann Ebbinghaus || tysk || psykolog og filosof ||align=center| ||align=center|1909 ||

|rowspan=2|Februar ||20. || Wilhelm Braune || tysk || filolog og filosof ||align=center| ||align=center|1926 ||

|23. || Julian Ochorowicz || polsk || filosof, psykolog og forfatter ||align=center| ||align=center|1917 ||
|-
|rowspan=1|Mars||17. || Tomáš Masaryk || tsjekkisk || sosiolog, filosof og politiker ||align=center| ||align=center|1937 ||

|rowspan=2|April||13. || Bernát Alexander || ungarsk || filosof og forfatter ||align=center| ||align=center|1927 ||

|20. || Bernardino Varisco || italiensk || filosof ||align=center| ||align=center|1933 ||
|-
|Juni ||1. || Sami Frashëri || albansk || forfatter, filosof og dramatiker ||align=center| ||align=center|1904 ||

|August ||24. || John Mourly Vold || norsk || filosof ||align=center|56 ||align=center|1907 || 
|-
| || || Thomas Achelis || tysk || etnolog og filosof ||align=center| ||align=center|1905 ||
|}

## Dødsfall

|-
|rowspan=2|Mai ||9. || Theodor Wilhelm Danzel || tysk || litteraturhistoriker og filosof ||align=center|32 ||align=center|1818 || 
|-
|22. || Vito Buonsanto || italiensk || forfatter og filosof ||align=center| ||align=center|1762 ||

|Desember ||24. || Frédéric Bastiat || fransk || politisk filosof og forfatter ||align=center| ||align=center|1801 ||
|}

Bernstein Eduard 1895.jpg|Eduard Bernstein1850–1932
Ebbinghaus2.jpg|Hermann Ebbinghaus1850–1909
Julian Ochorowicz (cropped).jpg|Julian Ochorowicz1850–1917
Sami Frasheri with his wife Emine.jpg|Emine og Sami Frashëri1850–1904
Bastiat.jpg|Frédéric Bastiat1801–1850


## Referanser
Bomme

**Bomme** er en beholder som i tidligere tider ble brukt til transport og oppbevaring av niste og annen utrustning. Bommer har ovalt, rundt eller halvsirkelformet tverrsnitt. De har gjerne hengslet lokk og har ofte lås eller beslag for hengelås. De fleste bommer er av tre med lagget eller sveipede sider, men betegnelsene er også brukt om tilsvarende beholdere av metall.

*Kløvbomme* er brukt til transport av smør, ost og andre varer på kløv. Kløvbommer har gjerne kroker eller ringer i siden for feste til kløvsadelen.

*Brødbomme* er brukt til oppbevaring av brødbakst.

## Opprinnelse
Ordet er opprinnelig norrønt for 'tromme' (jf. også Runebomme).

## Litteratur

* Østby, Jon Birger (1985): *Foreløpig nomenklatur for esker, tiner og skrin m.m. Med tegninger av Torill Sand.* Oslo.
* Østby, Jon Birger (1984): *Nomenklatur for melkestell. Med tegninger av Torill Sand.* Oslo.

## Eksterne lenker

* Se bommer i DigitaltMuseum
Kløvflaske

**Kløvflaske** er en beholder til transport av melk, myse og annen væske. Kløvflasker ble gjerne brukt for kløving med hest fra setra og hjem til gården. Kløvflasker er lagget med korte staver og har to runde eller ovale sider. Kløvflasker har en åpning med spuns i toppen og gjerne jernkroker eller vidjespenninger i siden for feste til kløvsadelen.

Synonym: Kløvkagge

## Litteratur

* Østby, Jon Birger (1984): *Nomenklatur for melkestell. Med tegninger av Torill Sand.* Oslo.

## Eksterne lenker

* Se kløvflasker i DigitaltMuseum
Kvalifisering til Tippeligaen 2014

**[[Kvalifisering til Eliteserien i fotball|Kvalifisering]] til [[Tippeligaen 2014]]** ble spilt høsten 2013 mellom  som kom på 14.-plass i Tippeligaen 2013 og lagene på 3.- til 6.-plass i 1. divisjon 2013, , ,  og .

 kvalifiserte seg til play-off kamp mot  etter at førsnevnte lag slo ut de tre andre lagene fra 1. divisjon. Sammenlagtresultat etter disse to kampene ble 3-0 i favør Sarpsborg 08.

## Semifinaler 1. divisjon

## Finale 1. divisjon

## Play-off

## Se også
* Kvalifisering til Eliteserien i fotball
Bảo Lộc

**Bảo Lộc** er en by i Lam Dong-provinsen i Det sentrale høylandet (Tay Nguyen) i Vietnam. 

## Referanser

## Eksterne lenker
*